Diari Oficial de la Generalitat Valenciana


Sumari del DOGV 7649, del 03-11-2015 (2015/8568)

Notificació de la sentència dictada en el procediment de divorci contenciós número 1018/2014.
---------------------------------------------------------------------------------------------

### Dades del document

Número de DOGV
:   7649

Data del DOGV
:   03-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8568


Organisme emissor
:   Jutjat de Primera Instància i Instrucció número 2 de Catarroja

Tipus de document
:   Edicte

Notificació de la sentència dictada en el procediment de divorci contenciós número 1018/2014. [2015/8568]  
De: Gleny María Pichardo Vilorio.  
Procuradora: Begoña Mollá Sanchis.  
En aquest procediment de divorci contenciós número 1018/2014, seguit a instàncies de Gleny María Pichardo Vilorio contra Francisco José Villar Lozano, s'ha dictat la sentència el text de la qual, literalment, que és com segueix:  
  
«Sentència número 000047/2015  
Magistrada que la dicta: Elena Belén Alcaraz Falcón.  
Lloc: Catarroja.  
Data: 21 d'abril de 2015.  
Part demandant: Gleny María Pichardo Vilorio.  
Advocat/ada: -  
Procuradora: Begoña Mollá Sanchis.  
Part demandada: Francisco José Villar Lozano, en rebel·lia.  
Objecte del judici: divorcis no consensuats.  
Antecedents de fet  
Primer. La procuradora la senyora Mollá Sánchez, en nom i representació de Gleny María Pichardo Vilorio, va presentar, el dia 18 de novembre de 2014, una demanda contenciosa de dissolució de matrimoni per divorci contra Francisco José Villar Lozano.  
Segon. Una vegada admesa a tràmit la demanda de divorci interposada per mitjà d'una interlocutòria de 12 de gener de 2015, va ser traslladada a la part demandada, que fou citada a termini perquè, en el termini de 20 dies, presentara la contestació escrita corresponent.  
El dia 26 de març de 2015 es va dictar una resolució en què es declarava la rebel·lia del demandat i es convocava les parts a la celebració de la pertinent vista el dia 15 d'abril de 2015.  
Tercer. El dia assenyalat es va celebrar la vista amb la presència de la part actora, que va ratificar la seua demanda i va proposar prova documental; després de ser admesa, el plet va quedar pendent de sentència.  
Fonaments de dret  
Primer. La part actora interposa una demanda de divorci, en exercici de l'acció prevista en l'article 85 en relació amb l'article 86.1.a, ambdós del Codi Civil, en que sol·licita la dissolució judicial del seu matrimoni.  
  
En aquest sentit, la prova documental que consta en actuacions, en especial el certificat literal de matrimoni (document 1), evidencia que ha transcorregut amb escreix el termini de tres mesos que l'article 81 del Codi Civil fixa per a poder sol·licitar, per un dels cònjuges, la dissolució judicial del matrimoni. D'aquesta manera, hi concorren els pressupostos legals per a declarar dissolt, per causa de divorci, el matrimoni dels litigants.  
Segon. D'acord amb l'article 89 del Codi Civil, la dissolució del matrimoni per divorci només podrà tindre lloc per mijtà d'una sentència que ho declare així, i produirà efectes a partir del moment de ser ferma. No perjudicarà tercers de bona fe sinó a partir de la inscripció en el registre civil.  
Tercer. No pertoca fer un pronunciament especial sobre les costes.  
Vistos els articles esmentats i la resta aplicables a aquest cas.  
Dispositiva  
Estime la demanda interposada per Gleny María Pichardo Vilorio, representada per la procuradora la senyora Mollá Sánchez, contra Francisco José Villar Lozano, i declare dissolt per divorci el matrimoni dels litigants, amb tots els efectes inherents.  
Una vegada ferma aquesta resolució, comuniqueu-la al registre civil on conste inscrit el matrimoni dels litigants.  
Contra aquesta resolució, les parts podran interposar un recurs d'apel·lació davant d'aquest jutjat dins dels 20 dies següents a la notificació.  
Aquesta és la meua sentència, que pronuncie, mane i firme.»  
  
I atés que el demandat, Francisco José Villar Lozano, es troba en parador desconegut, expedisc aquest edicte a fi que li valga de notificació de forma deguda.  
  
Catarroja, 21 d'octubre de 2015.- La lletrada de l'Administració de Justícia: M.ª Amparo Pérez Conesa.